આ મામલે વ્હાઈટ હાઉસમાં પત્રકારોને સંબોધન કરતા ડોનાલ્ડ ટ્રમ્પે કહ્યું કે, સૈનિકો ગોળીબારી નહીં કરે, પરંતુ હું નથી ઈચ્છતો કે લોકો તેના પર પથ્થરમારો કરે. મૈક્સિકોની સેના સાથે તેમણે જે કર્યું તે ઘણું અપમાનજનક છે. પથ્થરબાજીમાં ઘણા લોકો ગંભીર રીતે ઘાયલ થયાં હતાં. તે લોકો જો અમારી સાથે પણ એવુ કરશે તો તેની ધરપકડ કરી લેવામાં આવશે. અને લાંબા સમય સુધી પોલીસ કસ્ટડીમાં રાખવામાં આવશે. બીજી તરફ અમેરિકાના પૂર્વ રાષ્ટ્રપતિ બરાક ઓબામાએ અમેરિકન સૈન્યને મૈક્સિકોની સરહદ પર તહેનાત કરવાની ટ્રમ્પની યોજનાની નિંદા કરતા આ બાબતને રાજકીય તમાશો ગણાવ્યો હતો.